Paġna Dawn it-testi huma disponibbli fuq: Lingwa tal-kawża: il-Pollakk L-Artikolu 13 tad-Direttiva 2004/48/KE tal-Parlament Ewropew u tal-Kunsill, tat-29 ta' April 2004, fuq l-infurzar tad-drittijiet tal-proprjetà intellettwali, għandu jiġi interpretat fis-sens li ma jipprekludix leġiżlazzjoni nazzjonali, bħal dik inkwistjoni fil-kawża prinċipali, li tgħid li d-detentur ta' dritt ta' proprjetà intellettwali li sofra dannu jista' jitlob lill-persuna li kisret dan id-dritt jew li tikkumpensa d-dannu li huwa sofra, billi jittieħdu inkunsiderazzjoni l-aspetti kollha xierqa tal-każ inkwistjoni, jew inkella, mingħajr ma dan id-detentur ma jkollu għalfejn jipprova d-dannu effettiv, il-ħlas ta' somma li tikkorrispondi għad-doppju tar-remunerazzjoni xierqa li kienet tkun dovuta abbażi ta' awtorizzazzjoni għall-użu tax-xogħol inkwistjoni. Lingwa tal-kawża: il-Ġermaniż L-Artikolu 41(1) u l-Artikolu 44(1) tad-Direttiva 2007/64/KE tal-Parlament Ewropew u tal-Kunsill, tat-13 ta' Novembru 2007, dwar is-servizzi ta' ħlas fis-suq intern li temenda d-Direttivi 97/7/KE, 2002/65/KE, 2005/60/KE u 2006/48/KE u li tħassar id-Direttiva 97/5/KE, kif emendata bid-Direttiva 2009/111/KE tal-Parlament Ewropew u tal-Kunsill, tas-16 ta' Settembru 2009, moqrija flimkien mal-Artikolu 4(25) ta' din id-direttiva, għandhom jiġu interpretati fis-sens li l-bidliet tal-informazzjoni u tal-kundizzjonijiet, previsti fl-Artikolu 42 tal-imsemmija direttiva, kif ukoll il-bidliet tal-kuntratt qafas, li jintbagħtu mill-fornitur ta' servizzi ta' ħlas lill-utent ta' dawn is-servizzi permezz ta' kaxxa postali elettronika integrata f'sit tal-internet ta' servizzi bankarji online, ma jistgħux jitqiesu li huma pprovduti fuq mezz dejjiemi, fis-sens ta' dawn id-dispożizzjonijiet, ħlief jekk jiġu ssodisfatti ż-żewġ kundizzjonijiet: dan is-sit tal-internet ikun jippermetti lil dan l-utent jaħżen l-informazzjoni li ġiet indirizzata lilu personalment b'mod li dan ikun jista' jaċċedi għaliha u jirriproduċiha mingħajr tibdil, għal żmien xieraq, mingħajr ma jkun possibbli li ssir xi bidla unilaterali tal-kontenut tagħha minn dan il-fornitur jew minn professjonist ieħor, u jekk l-utent ta' servizzi ta' ħlas ikun obbligat jikkonsulta l-imsemmi sit tal-internet sabiex isir jaf bl-imsemmija informazzjoni, it-trażmissjoni ta' din l-informazzjoni tkun akkumpanjata minn aġir attiv min-naħa tal-fornitur ta' servizzi ta' ħlas intiż sabiex dan l-utent isir jaf bl-eżistenza u bid-disponibbiltà tal-imsemmija informazzjoni fuq l-imsemmi sit tal-internet. Fl-ipoteżi fejn l-utent ta' servizzi ta' ħlas ikun obbligat jikkonsulta tali sit sabiex isir jaf bl-informazzjoni kkunsidrata, din titqiegħed sempliċement għad-dispożizzjoni ta' dan l-utent, fis-sens tal-ewwel sentenza tal-Artikolu 36(1) tad-Direttiva 2007/64, kif emendata bid-Direttiva 2009/111, meta t-trażmissjoni ta' din l-informazzjoni ma tkunx akkumpanjata minn tali aġir attiv min-naħa tal-fornitur ta' servizzi ta' ħlas. Lingwa tal-kawża: l-Olandiż Lingwa tal-kawża: l-Ingliż L Artikolu 23(3) tad-Deċiżjoni Kwadru [Qafas] tal-Kunsill 2002/584/ĠAI, tat-13 ta' Ġunju 2002, dwar il-mandat ta' arrest Ewropew u l-proċeduri ta' konsenja bejn l-Istati Membri, kif emendata bid-Deċiżjoni Qafas tal-Kunsill 2009/299/ĠAI, tas-26 ta' Frar 2009, għandu jiġi interpretat fis-sens li, f'sitwazzjoni bħal dik inkwistjoni fil-kawża prinċipali, l-awtorità ġudizzjarja ta' eżekuzzjoni u l-awtorità ġudizzjarja emittenti jiftiehmu data ta' konsenja ġdida, skont din id-dispożizzjoni, meta l-konsenja tal-persuna rikjesta, f'terminu ta' għaxart ijiem wara l-ewwel data ta' konsenja ġdida miftiehma skont din id-dispożizzjoni, tirriżulta impossibbli minħabba r-reżistenza magħmula ripetutament minn din il-persuna, sa fejn, minħabba ċirkustanzi eċċezzjonali, din ir-reżistenza ma setgħtex tiġi prevista minn dawn l-awtoritajiet u li l-konsegwenzi tagħha dwar il-konsenja ma setgħux jiġu evitati, minkejja d-diliġenza kollha użata minn dawn l-awtoritajiet, ħaġa li hija l-qorti tar-rinviju li għandha tivverifika. L-Artikolu 15(1) u l-Artikolu 23 tad-Deċiżjoni Qafas 2002/584, kif emendata bid-Deċiżjoni Qafas 2009/299, għandhom jiġu interpretati fis-sens li l-istess awtoritajiet jibqgħu obbligati li jiftiehmu data ta' konsenja ġdida f'każ ta' skadenza tat-termini stabbiliti f'dan l-Artikolu 23. Lingwa tal-kawża: il-Ġermaniż L-ewwel inċiż tal-Artikolu 202(3) tar-Regolament tal-Kunsill (KEE) Nru 2913/92, tat-12 ta' Ottubru 1992, li jwaqqaf il-Kodiċi Doganali tal-Komunità, kif emendat bir-Regolament tal-Kunsill (KE) Nru 1791/2006, tal-20 ta' Novembru 2006, għandu jiġi interpretat fis-sens li persuna ġuridika, li l-impjegat tagħha, li ma huwiex ir-rappreżentant legali tagħha, iwettaq l-introduzzjoni irregolari ta' merkanzija fit-territorju doganali tal-Unjoni, tista' titqies li hija d-debitur tad-dejn doganali li nħoloq minħabba din l-introduzzjoni, meta dan l-impjegat introduċa l-merkanzija inkwistjoni billi osserva l-qafas tal-inkarigu fdat lilu mill-persuna li timpjegah u billi eżegwixxa l-ordnijiet mogħtija, għal dan il-għan, minn impjegat ieħor ta' din tal-aħħar, li f'dan ir-rigward ikun kompetenti fil-qafas tal-funzjonijiet speċifiċi tiegħu, u b'hekk aġixxa fil-qafas tal-kompetenzi tiegħu, f'isem u għall-persuna li timpjegah. L-Artikolu 212a tar-Regolament Nru 2913/92, kif emendat bir-Regolament Nru 1791/2006, għandu jiġi interpretat fis-sens li, sabiex tiġi ddeterminata, min-naħa ta' persuna li timpjega, persuna ġuridika, miżura frawdolenti jew negliġenza manifesta fis-sens ta' dan l-artikolu, ma għandux biss isir riferiment għall-persuna speċifika li timpjega, iżda għandu jiġi attribwit lilha wkoll l-aġir tal-impjegat jew tal-impjegati li, filwaqt li osservaw il-qafas tal-inkarigu fdat mill-persuna li timpjegahom b'mod li jkunu aġixxew fil-qafas tal-attribuzzjonijiet rispettivi tagħhom f'isem u għall-persuna li timpjegahom, wettqu l-introduzzjoni irregolari tal-merkanzija. Lingwa tal-kawża: l-Ingliż Permezz ta' digriet tas-27 ta' Ottubru 2016, il-Qorti tal-Ġustizzja (Id-Disa' Awla) iddeċidiet li l-appell kien inammissibbli. Lingwa tal-kawża: l-Ingliż B'digriet tat-8 ta' Novembru 2016, il-Qorti tal-Ġustizzja (Is-Sitt Awla) ddikjarat li l-appell kien inammissibbli. Lingwa tal-kawża: l-Ingliż Permezz ta' digriet tal-15 ta' Novembru 2016, il-Qorti tal-Ġustizzja (Is-Seba' Awla) iddikjarat l-appell inammissibbli. Lingwa tal-kawża: il-Bulgaru tikkundanna lil Group OOD, ir-rikorrenti fl-ewwel istanza, għall-ispejjeż tal-EUIPO. Il-Qorti Ġenerali żbaljat meta naqset milli teżamina jekk kienx hemm konnessjoni suffiċjentement mill-qrib bejn l-informazzjoni dwar id-dritt nazzjonali, ippreżentata quddiem il-Bord tal-Appell, u l-provi li kienu ġew prodotti fil-ħin quddiem id-Diviżjoni tal-Oppożizzjoni. Jekk ma jkunx hemm tali konnessjoni, il-provi jkunu "ġodda", u mhux "addizzjonali jew komplimentari", kif huwa meħtieġ skont l-Artikolu 76(2) tar-Regolament Nru 207/2009. Fir-rigward tal-"parallelliżmu formali", ir-rekwiżiti dwar il-prova tar-reġistrazzjoni ta' trade mark [Regola 19(2)(a)(ii) tar-Regolament Nru 2868/95] għandhom jiġu applikati b'analoġija fir-rigward tal-prova tad-dispożizzjonijiet tal-leġiżlazzjoni nazzjonali li jagħtu effett legali lit-trade mark mhux irreġistrata. Lingwa tal-kawża: l-Ingliż Il-President tal-Qorti tal-Ġustizzja ordna t-tħassir tal-kawża. Lingwa tal-kawża: il-Ġermaniż L-Artikolu 141(ċ) tad-Direttiva 2006/112, li minnu jiddependi, konformement mal-Artikolu 42 (moqri flimkien mal-Artikolu 197) tad-Direttiva 2006/112, in-nuqqas ta' applikabbiltà tal-Artikolu 41(1) tad-Direttiva 2006/112, għandu jiġi interpretat fis-sens li l-kundizzjoni minnu prevista ma hijiex issodisfatta meta l-persuna taxxabbli hija stabbilita u identifikata għall-finijiet tal-VAT fl-Istat Membru li fih il-merkanzija hija mibgħuta jew ittrasportata, inkluż meta din il-persuna taxxabbli tuża n-numru ta' identifikazzjoni tal-VAT ta' Stat Membru ieħor għall-akkwist intra-Komunitarju inkwistjoni? L-Artikoli 42 u 265, moqrija flimkien mal-Artikolu 263 tad-Direttiva 2006/112, għandhom jiġu interpretati fis-sens li hija biss is-sottomissjoni fi żmien xieraq tad-dikjarazzjoni li tirrikapitola li twassal għan-nuqqas ta' applikabbiltà tal-Artikolu 41(1) tad-Direttiva 2006/112? Lingwa tal-kawża: is-Slovakk Il-Kummissjoni Ewropea titlob lill-Qorti tal-Ġustizzja jogħġobha: tiddikjara li, billi naqset milli tadotta l-miżuri neċessarji sabiex tikkonforma ruħha mas-sentenza tal-Qorti tal-Ġustizzja fil-Kawża C-331/11, Il-Kummissjoni vs Is-Slovakkja, li fiha l-Qorti tal-Ġustizzja ddikjarat li r-Repubblika Slovakka kienet naqset milli twettaq l-obbligi tagħha taħt l-Artikolu 14(a)(b) u (c) tad-Direttiva tal-Kunsill 1999/31/KE, tas-26 ta' April 1999, dwar ir-rimi ta' skart f'terraferma [landfill], ir-Repubblika Slovakka naqset milli twettaq l-obbligi tagħha taħt l-Artikolu 260(1) tat-Trattat dwar il-Funzjonament tal-Unjoni Ewropea, tordna lir-Repubblika Slovakka tħallas lill-Kummissjoni Ewropea, fil-kont "riżorsi proprji tal-Unjoni Ewropea": pagamenti ta' penalità ta' EUR 6 793,80 għal kull jum ta' dewmien fl-adozzjoni tal-miżuri neċessarji sabiex ir-Repubblika Slovakka tikkonforma ruħha mas-sentenza tal-Qorti tal-Ġustizzja fil-Kawża C-331/11, Il-Kummissjoni vs Is-Slovakkja, dekorribbli mid-data tal-għoti tas-sentenza f'din il-kawża sad-data tal-adozzjoni tal-miżuri neċessarji sabiex ir-Repubblika Slovakka tikkonforma ruħha mas-sentenza tal-Qorti tal-Ġustizzja fil-Kawża C-331/11, Il-Kummissjoni vs Is-Slovakkja; somma f'daqqa ta' EUR 743,60 kull jum, b'ammont totali minimu ta' EUR 939 000, għal kull jum ta' dewmien fl-adozzjoni tal-miżuri neċessarji sabiex ir-Repubblika Slovakka tikkonforma ruħha mas-sentenza tal-Qorti tal-Ġustizzja fil-Kawża C-331/11, Il-Kummissjoni vs Is-Slovakkja, pagabbli mid-data tal-għoti ta' din is-sentenza fil-25 ta' April 2013: sad-data tal-għoti tas-sentenza f'din il-kawża, jew sad-data tal-adozzjoni tal-miżuri neċessarji sabiex ir-Repubblika Slovakka tikkonforma ruħha mas-sentenza tal-Qorti tal-Ġustizzja fil-Kawża C-331/11, Il-Kummissjoni vs Is-Slovakkja, jekk din id-data tippreċedi d-data tal-għoti tas-sentenza f'din il-kawża, u tikkundanna lir-Repubblika Slovakka għall-ispejjeż. Fil-25 ta' April 2013, il-Qorti tal-Ġustizzja tat is-sentenza fil-Kawża C-331/11, Il-Kummissjoni vs Is-Slovakkja, li fiha kkonstatat li, billi awtorizzat l-operat tal-landfill tal-iskart Žilina-Považský Chlmec mingħajr pjan ta' żvilupp tas-sit u fin-nuqqas ta' deċiżjoni finali dwar l-operat kontinwu abbażi ta' pjan ta' żvilupp tas-sit approvat, ir-Repubblika Slovakka naqset milli twettaq l-obbligi tagħha taħt l-Artikolu 14(a)(b) u (c) tad-Direttiva tal-Kunsill 1999/31/KE, tas-26 ta' April 1999, dwar ir-rimi ta' skart f'terraferma [landfill]. Matul il-proċedura prekontenzjuża, ir-Repubblika Slovakka ddikjarat li riedet tikkonforma ruħha mas-sentenza tal-Qorti tal-Ġustizzja fil-Kawża C-331/11 peress li għalqet is-sit tal-iskart ta' Žilina-Považský Chlmec, u kienu diġà ttieħdu ċerti passi f'dan ir-rigward. Madankollu, l-Unjoni Ewropea kkonkludiet li, minkejja d-dikjarazzjonijiet tar-Repubblika Slovakka, il-miżuri meħtieġa mis-sentenza tal-Qorti tal-Ġustizzja fil-Kawża C-331/11 għadhom ma ġewx adottati. Għaldaqstant, il-Kummissjoni Ewropea ddeċidiet li tressaq rikors skont l-Artikolu 260 tat-Trattat dwar il-Funzjonament tal-Unjoni Ewropea. Lingwa tal-kawża: l-Olandiż Ir-regolament dwar il-vacuum cleaners jipprekludi li t-tikketta tiġi kkompletata permezz ta' simboli oħra li jikkomunikaw l-istess informazzjoni? Lingwa tal-kawża: l-Ingliż Jekk ir-risposta għall-ewwel domanda hija fl-affermattiv, l-Artikolu 35(1) tad-direttiva ċċitata iktar 'il fuq huwa invalidu sa fejn jipprevedi li s-sistemi li jkunu kkonkludew tali ftehimiet għandhom ikunu suġġetti għall-obbligu ta' aċċess, peress li hemm: ksur tal-obbligu ta' motivazzjoni, skont l-Artikolu 296 TFUE; żball manifest ta' evalwazzjoni; u/jew (ċ) ksur tal-prinċipju ta' proporzjonalità? Lingwa tal-kawża: iċ-Ċek Il-leġiżlazzjoni tar-Repubblika Ċeka li fuq il-bażi tagħha l-imħallfin kollha huma intitolati (skont in-numru ta' snin tal-perijodu ta' teħid inkunsiderazzjoni) għal remunerazzjoni identika, meta kull wieħed minnhom iwettaq numru differenti ta' sigħat meta jkun 'tal-għassa', tikkostitwixxi differenza fit-trattament fil-qasam ta' remunerazzjoni, li hija pprojbita mid-Direttiva tal-Kunsill 2000/78/KE? Lingwa tal-kawża: l-Olandiż Fil-każ ta' risposta affermattiva, liema dispożizzjoni tikkostitwixxi l-bażi legali ta' tali għadd flimkien u liema hija r-regola ta' kalkolu li tirregolah? Fil-każ ta' risposta negattiva, teżisti bażi legali differenti oħra fid-dritt tal-Unjoni għal tali għadd flimkien? Lingwa tal-kawża: il-Franċiż li jinkludi kartografija li tistabbilixxi ż-żona ta' applikazzjoni tiegħu, limitata għal distrett wieħed, u li tiddelimita fi ħdan din iż-żona ġżejjer differenti li għalihom japplikaw regoli differenti fir-rigward tal-lok u tal-għoli tal-bini; u li jipprevedi wkoll dispożizzjonijiet speċifiċi ta' ppjanar għal żoni li jinsabu madwar il-bini, kif ukoll indikazzjonijiet preċiżi dwar l-applikazzjoni spazjali ta' ċerti regoli li jistabbilixxi li jieħdu inkunsiderazzjoni t-toroq, linji dritti ittraċċjati perpendikularment għal dawn it-toroq u distanzi fir-rigward tal-allinjament ta' dawn it-toroq; u li għandu bħala għan it-trasformazzjoni tad-distrett ikkonċernat; u li jistabbilixxi regoli dwar il-kompożizzjoni tal-fajls ta' applikazzjonijiet għall-urbanistika sottomessi għall-evalwazzjoni tal-effetti fuq l-ambjent f'dan id-distrett? Lingwa tal-kawża: il-Ġermaniż tannulla s-sentenza tal-Qorti Ġenerali mogħtija fl-20 ta' Ottubru 2016 fil-Kawża T-672/14 u tannulla d-Deċiżjoni ta' Implimentazzjoni tal-Kummissjoni C(2014) 6030, tad-19 ta' Awwissu 2014, li, fil-qafas tal-Artikolu 31 tad-Direttiva 2001/83/KE tal-Parlament Ewropew u tal-Kunsill, tikkonċerna l-awtorizzazzjonijiet għall-kummerċjalizzazzjoni ta' prodotti mediċinali topiċi għall-użu mill-bniedem li fihom konċentrazzjoni għolja ta' estradjol, sa fejn din id-deċiżjoni tobbliga lill-Istati Membri josservaw l-obbligi previsti f'din id-deċiżjoni fir-rigward tal-prodotti mediċinali topiċi li, f'termini ta' piż, fihom 0,01 % ta' estradjol, kemm jekk inklużi fl-Anness I tagħha kif ukoll jekk le, bl-eċċezzjoni tar-restrizzjoni li permezz tagħha l-prodotti mediċinali topiċi li, f'termini ta' piż, fihom 0,01 % ta' estradjol li huma inklużi fl-istess anness, jistgħu jibqgħu jiġu applikati biss b'mod intravaġinali. Sussidjarjament, tannulla s-sentenza tal-Qorti Ġenerali msemmija fil-punt 1 u tibgħat lura l-kawża quddiem il-Qorti Ġenerali; tikkundanna lill-appellata għall-ispejjeż. L-appellanti jinvokaw tliet aggravji insostenn tal-appell tagħhom. F'dan ir-rigward, l-appellanti l-ewwel nett jinvokaw ksur tal-prinċipji ta' tqassim tal-oneru tal-espożizzoni tal-fatti u tal-oneru tal-prova li jirriżulta mill-fatt li s-CHMP ibbaża ruħu unikament, insostenn tal-bidla tal-evalwazzjoni tiegħu tar-rapport benefiċċju/riskju, fuq l-assenza ta' studji relatati ma' riskju bbażat unikament fuq ipoteżijiet. L-evalwazzjoni tar-riskji mwettqa mis-CHMP hija wkoll żbaljata, skont l-appellanti, peress li ma tiħux biżżejjed inkunsiderazzjoni d-data tal-farmakoviġilanza. B'mod partikolari, ma ħax inkunsiderazzjoni l-fatt li, matul perijodu ta' preżenza fis-suq ta' iktar minn 45 sena, ebda riskju gravi marbut mal-użu tal-prodott mediċinali, li jikkorrobora r-riskji li s-CHMP jibbaża fuq ipoteżijiet, ma ġie indikat. Minbarra dan l-appellanti jikkritikaw il-fatt li r-rapport tas-CHMP ma jinkludix ġustifikazzjoni korretta u xjentifikament sostnuta tar-riskji ipotetiċi. L-appellanti jilmentaw l-ewwel nett ksur tal-prinċipju ta' proporzjonalità peress li għandu jittieħed inkunsiderazzjoni, fi kwalunkwe każ fil-livell tal-effetti legali, il-fatt li dawn huma unikament riskji li jibbażaw fuq ipoteżijiet u li t-twettiq tagħhom huwa estremament improbabbli. Konsegwentement, kien biss it-twettiq ta' twissija jew id-deċiżjoni li jitwettaq studju ta' sigurtà li kien proporzjonali. L-appellanti jsostnu sussegwentement li l-esklużjoni tal-użu repetut tikser il-prinċipju ta' ugwaljanza fit-trattament sa fejn, fil-każ ta' prodotti mediċinali simili, twettaq unikament aġġornament ta' twissija. Minbarra dan, l-esklużjoni tal-użu repetut hija unikament deċiża għall-prodotti mediċinali li għalihom jeżisti perikolu rikonoxxut ta' riskji għas-saħħa li jistgħu jwasslu sal-mewt. Lingwa tal-kawża: l-Ingliż Provvista ta' servizzi bħal dik imwettqa mill-persuna taxxabbli f'din il-kawża, li tikkonsisti f'istruzzjoni, abbażi ta' awtorizzazzjoni ta' debitu dirett, għat-teħid ta' flus permezz ta' debitu dirett mill-kont bankarju ta' pazjent u għat-trasferiment tagħhom mill-persuna taxxabbli, wara t-tnaqqis tar-remunerazzjoni tal-persuna taxxabbli, lid-dentist tal-pazjent u lill-assiguratur, tikkostitwixxi provvista ta' servizzi ta' trasferiment jew ta' ħlas eżenti fis-sens tal-Artikolu 135(1)(d) tad-Direttiva tal-VAT? B'mod partikolari, is-sentenzi Bookit II u NEC iwasslu għall-konklużjoni li l-eżenzjoni mill-VAT prevista fl-Artikolu 135(1)(d) ma hijiex applikabbli għal servizz, bħal dak ipprovdut mill-persuna taxxabbli f'din il-kawża, li ma jinvolvix li l-persuna taxxabbli tiddebita jew tikkredita hija stess il-kontijiet li fuqhom hija għandha kontroll iżda li, meta jsir trasferiment ta' fondi, ikun essenzjali għal dan it-trasferiment? Jew inkella s-sentenza AXA twassal għall-konklużjoni opposta? Liema huma l-prinċipji rilevanti li għandhom jiġu applikati sabiex jiġi ddeterminat jekk provvista ta' servizzi bħal dik imwettqa mill-persuna taxxabbli f'din il-kawża taqax jew le fil-kamp ta' applikazzjoni ta' "kollezzjoni tad-debitu [irkupru ta' djun]" fis-sens tal-Artikolu 135(1)(d)? B'mod partikolari, jekk (kif iddeċidiet il-Qorti tal-Ġustizzja fis-sentenza AXA fir-rigward ta' servizz identiku jew simili ħafna) tali servizz jikkostitwixxi rkupru ta' djun fil-każ li dan jiġi pprovdut lill-persuna li lilha huwa dovut il-ħlas (jiġifieri f'dan il-każ id-dentisti, bħal fil-kawża AXA), dan is-servizz jikkostitwixxi wkoll irkupru ta' djun jekk tali servizz jiġi pprovdut lill-persuna li hija obbligata tħallas (f'dan il-każ il-pazjenti)? Lingwa tal-kawża: l-Ingliż Sussidjarjament, bla ħsara għall-evalwazzjoni tal-fatti magħmula mill-qrati nazzjonali, huwa suffiċjenti, skont l-Artikolu 8 tad-Direttiva 80/987/KEE għal Stat Membru li jkollu sistema ta' protezzjoni li fiha l-ħaddiema impjegati ġeneralment jirċievu iktar minn 50 % tal-valur tad-drittijiet miksuba tagħhom għall-benefiċċji tax-xjuħija iżda xi ħaddiema impjegati individwali jirċievu inqas minn 50 % [minnha] skont: limitu finanzjarju massimu fuq l-ammont ta' kumpens imħallas lill-ħaddiema impjegati (b'mod partikolari ħaddiema impjegati li ma jkunux laħqu l-età normali ta' irtirar tal-iskema tagħhom ta' previdenza fil-mument tal-insolvenza tal-persuna li timpjegahom); u/jew regoli li jillimitaw iż-żidiet annwali fil-kumpens imħallas lill-impjegati jew l-evalwazzjoni mill-ġdid ta' kull sena tad-drittijiet tagħhom qabel l-età ta' irtirar? L-Artikolu 8 tad-Direttiva 80/987/KEE għandu effett dirett fiċ-ċirkustanzi ta' dan il-każ? Lingwa tal-kawża: l-Ingliż Ir-rikors huwa miċħud. Rusal Armenal ZAO għandha tbati l-ispejjeż tagħha kif ukoll dawk sostnuti mill-Kunsill tal-Unjoni Ewropea fil-proċeduri quddiem il-Qorti Ġenerali u l-Qorti tal-Ġustizzja. Il-Parlament Ewropew u l-Kummissjoni Ewropea għandhom ibatu l-ispejjeż tagħhom. Lingwa tal-kawża: il-Franċiż Talba għall-interpretazzjoni tas-sentenza tat-13 ta' Ottubru 2015, Il-Kummissjoni vs Verile u Gjergji (T-104/14 P, EU:T:2015:776). Il-punt 3 tad-dispożittiv tas-entenza tat-13 ta' Ottubru 2015, Il-Kummissjoni vs Verile u Gjergji (T-104/14 P), għandu jiġi interpretat fis-sens li jirrigwarda kemm l-ispejjeż tal-proċedura tal-appell u kif ukoll dawk tal-proċedura tal-ewwel istanza. Marco Verile u Anduela Gjergji, minn naħa, u l-Kummissjoni Ewropea, min-naħa l-oħra, għandhom ibatu l-ispejjeż tagħhom fir-rigward tal-proċedura ta' interpretazzjoni. L-oriġinal ta' din is-sentenza huwa anness mal-oriġinal tas-sentenza interpretata u fil-marġni ta' dan l-oriġinal issir nota ta' din is-sentenza. Lingwa tal-kawża: l-Olandiż Talba bbażata fuq l-Artikolu 268 TFUE u intiża sabiex jinkiseb kumpens għad-dannu li r-rikorrenti allegatament sostniet minħabba t-tul tal-proċedura, quddiem il-Qorti Ġenerali, fil-kuntest tal-kawża li wasslet għas-sentenza tas-16 ta' Novembru 2011, Kendrion vs Il-Kummissjoni (T-54/06, mhux ippubblikata, EU:T:2011:667). L-Unjoni Ewropea, irrappreżentata mill-Qorti tal-Ġustizzja tal-Unjoni Ewropea, hija kkundannata sabiex tħallas kumpens ta' EUR 588 769,18 lil Kendrion NV għad-dannu materjali sostnut minn din il-kumpannija minħabba ksur tat-terminu raġonevoli għall-għoti ta' sentenza fil-kawża li wasslet għas-sentenza tas-16 ta' Novembru 2011, Kendrion vs Il-Kummissjoni (T-54/06, mhux ippubblikata, EU:T:2011:667). L-Unjoni, irrappreżentata mill-Qorti tal-Ġustizzja tal-Unjoni Ewropea, hija kkundannata tħallas kumpens ta' EUR 6 000 lil Kendrion għad-dannu mhux materjali li din il-kumpannija sostniet minħabba ksur tat-terminu raġonevoli għall-għoti ta' sentenza fil-Kawża T-54/06. Kull kumpens previst fil-punti 1) u 2) iktar 'il fuq għandu jiġi miżjud b'interessi moratorji, dekorribbli mill-għoti ta' din is-sentenza sal-pagament sħiħ, bir-rata stabbilita mill-Bank Ċentrali Ewropew (BĊE) għall-operazzjonijiet prinċipali ta' rifinanzjament tiegħu, miżjuda bi tliet punti u nofs ta' perċentwali. Il-kumplament tar-rikors huwa miċħud. L-Unjoni, irrappreżentata mill-Qorti tal-Ġustizzja tal-Unjoni Ewropea, hija kkundannata tbati, minbarra l-ispejjeż tagħha stess, l-ispejjeż li ġew sostnuti minn Kendrion u li huma marbuta mal-eċċezzjoni ta' inammissibbiltà li wasslet għad-digriet tas-6 ta' Jannar 2015, Kendrion vs L-Unjoni Ewropea (T-479/14, mhux ippubblikat, EU:T:2015:2). Kendrion, minn naħa, u l-Unjoni, irrappreżentata mill-Qorti tal-Ġustizzja tal-Unjoni Ewropea, min-naħa l-oħra, għandhom ibatu l-ispejjeż rispettivi tagħhom marbuta mar-rikors li wassal għal din is-sentenza. Il-Kummissjoni Ewropea għandha tbati l-ispejjeż tagħha stess. Lingwa tal-kawża: il-Ġermaniż Talba bbażata fuq l-Artikolu 263 TFUE u intiża għall-annullament tad-deċiżjoni tal-Kummissjoni li tiċħad l-offerta magħmula mir-rikorrenti għal-lot Nru IV, intitolat "Live streaming, kompressjoni, hosting u tixrid ta' kontenut" fil-kuntest ta' avviż ta' kuntratt bir-referenza PO/2014-03/A4 u li jikkonċerna "[s]ervizzi integrati ta' produzzjoni awdjoviżiva, ta' tixrid u ta' arkivjar", tad-deċiżjoni li permezz tagħha l-Kummissjoni tat dan il-lot lill-offerent magħżul u tal-kuntratt ta' provvista ta' servizzi konkluż bejn il-Kummissjoni u l-offerent magħżul. Ir-rikors huwa miċħud. TV1 GmbH hija kkundannata għall-ispejjeż. Lingwa tal-kawża: il-Grieg Talba abbażi tal-Artikolu 272 TFUE u intiża, minn naħa, biex il-Qorti Ġenerali tikkonstata li l-Kummissjoni kisret l-obbligi kuntrattwali tagħha meta ħarġet in-nota ta' debitu Nru 3241409008, tal-25 ta' Lulju 2014, u li l-ispejjeż iddikjarati mir-rikorrenti fil-kuntest tal-kuntratt FP7-SME-2007-222303, dwar it-twettiq tal-proġett "FIREROB – Autonomous Fire-Fighting Robotic Vehicle", huma eliġibbli u, min-naħa l-oħra, biex il-Kummissjoni tiġi kkundannata toħroġ nota ta' kreditu f'ammont ta' EUR 64 574,73. L-eċċezzjoni ta' inammissibbiltà hija miċħuda. Ma hemmx iktar lok li tingħata deċiżjoni dwar dan ir-rikors sa fejn dan jikkonċerna talba għal rimbors għal ammont li jeċċedi EUR 37 247,05, flimkien mal-interessi mid-9 ta' Settembru 2014. Il-Kummissjoni Ewropea kisret l-obbligi tagħha li jirriżultaw mill-kuntratt FP7-SME-2007-222303, dwar it-twettiq tal-proġett "FIREROB – Autonomous Fire-Fighting Robotic Vehicle", meta talbet lil Diktyo Amyntikon Viomichanion Net AEVE tirrimborsalha ammont li jeċċedi EUR 9 007, flimkien mal-interessi mid-9 ta' Settembru 2014. Ir-rikors huwa miċħud għall-bqija. Il-Kummissjoni għandha tbati tliet kwarti mill-ispejjeż tagħha stess kif ukoll tliet kwarti minn dawk esposti minn Diktyo Amyntikon Viomichanion Net, inklużi dawk relatati mal-proċeduri għal miżuri provviżorji. Diktyo Amyntikon Viomichanion Net għandha tbati kwart mill-ispejjeż tagħha kif ukoll kwart minn dawk tal-Kummissjoni, inklużi dawk relatati mal-proċeduri għal miżuri provviżorji. Lingwa tal-kawża: l-Olandiż Ir-rikors huwa miċħud. L-Unjoni Ewropea, irrappreżentata mill-Qorti tal-Ġustizzja tal-Unjoni Ewropea, hija kkundannata tbati, minbarra l-ispejjeż tagħha stess, dawk sostnuti minn Aalberts Industries NV fir-rigward tal-eċċezzjoni ta' inammissibbiltà mqajma mill-Qorti tal-Ġustizzja tal-Unjoni Ewropea u li wasslet għad-digriet tat-13 ta' Frar 2015, Aalberts Industries vs L-Unjoni Ewropea (T-725/14, mhux ippubblikat, EU:T:2015:107). Aalberts Industries hija kkundannata tbati, minbarra l-ispejjeż tagħha stess, dawk sostnuti mill-Unjoni, irrapreżentata mill-Qorti tal-Ġustizzja Ewropea, u li huma marbuta mar-rikors li wassal għal din is-sentenza. Il-Kummissjoni Ewropea għandha tbati l-ispejjeż tagħha stess. Lingwa tal-kawża: l-Ispanjol Rikors ippreżentat kontra d-deċiżjoni tal-Ewwel Bord tal-Appell tal-EUIPO, tas-6 ta' Novembru 2014 (Każ R 951/2014-1), dwar proċedimenti għal dikjarazzjoni ta' invalidità bejn M and M Direct Ltd u Y. C .Gómez Echevarría. Ir-rikors huwa miċħud. Lingwa tal-kawża: l-Ingliż Talba bbażata fuq l-Artikolu 263 TFUE u intiża għall-annullament tad-Deċiżjoni ta' eżekuzzjoni tal-Kummissjoni C(2014) 9787 finali, tas-16 ta' Diċembru 2014, li temenda d-Deċiżjoni ta' eżekuzzjoni C(2013) 7682 finali marbuta mal-programm ta' azzjoni annwali tal-2013 għall-Myanmar/Burma ffinanzjat mill-baġit ġenerali tal-Unjoni Ewropea. Ir-rikors huwa miċħud. International Management Group hija kkundannata għall-ispejjeż. Lingwa tal-kawża: l-Ingliż Minn naħa, talba bbażata fuq l-Artikolu 263 TFUE u intiża għall-annullament tad-deċiżjonijiet tal-Kummissjoni li jiċħdu l-offerti sottomessi mir-rikorrenti għat-talba ta' stima bir-referenza DESIS III-000455-6000494078-REQ-01 għall-iżvilupp ta' prototip ta' għodda interattiva ta' tfassil ta' profil u għat-talba ta' stima bir-referenza DESIS III-000485-600049078-REQ-01 għall-iżvilupp ta' modulu għar-reġistru EuroGroups fil-kuntest tal-lott Nru 4 tas-sejħa għal offerti DIGIT/R2/PO/2013/029 (ĠU 2013/S 219-380314) u, min-naħa l-oħra, talba bbażata fuq l-Artikolu 268 TFUE u intiża għall-ksib ta' kumpens għat-telf ta' opportunità ta' eżekuzzjoni tat-tieni kuntratt inkwistjoni. Id-deċiżjoni tal-Kummissjoni, fl-ittra tat-8 ta' Diċembru 2014, li tiċħad l-offerta tar-rikorrenti għat-talba ta' stima bir-referenza DESIS III-000455-6000494078-REQ-01 dwar l-iżvilupp ta' prototip ta' għodda interattiva ta' tfassil ta' profil hija annullata. Il-kumplament tar-rikors huwa miċħud. Kull parti għandha tbati l-ispejjeż tagħha. Lingwa tal-kawża: l-Ingliż Ir-rikors huwa miċħud. Joint-Stock Company "Almaz-Antey" Air and Space Defence Corp. hija kkundannata għall-ispejjeż. Lingwa tal-kawża: il-Franċiż Minn naħa, talba bbażata fuq l-Artikolu 263 TFUE u intiża għall-annullament tal-ittra tal-Kummissjoni fejn fiha din tordna li jittieħdu miżuri msaħħa ta' awditu u ta' monitoraġġ u senjalazzjoni ta' verifika, u ċċaħħad lir-rikorrenti mill-possibbiltà li tikkonkludi, mal-Kummissjoni, kuntratti ta' ġestjoni indiretta u, min-naħa l-oħra, talba bbażata fuq l-Artikolu 268 TFUE u intiża għall-kisba ta' kumpens għad-dannu li r-rikorrenti allegatament sostniet minħabba l-adozzjoni tal-miżuri previsti mill-imsemmija ittra. Ma fadalx lok li tingħata deċiżjoni dwar ir-rikors sa fejn International Management Group (IMG) titlob l-annullament tal-inklużjoni tagħha f'senjalazzjoni ta' verifika fis-sistema ta' twissija bikrija. Il-kumplament tar-rikors huwa miċħud bħala inammissibbli jew infondat. IMG hija kkundannata għall-ispejjeż. Lingwa tal-kawża: it-Taljan Id-Deċiżjoni ta' Implimentazzjoni tal-Kummissjoni (UE) 2015/902, tal-10 ta' Ġunju 2015, dwar miżura meħuda mil-Latvja skont id-Direttiva 2006/42/KE tal-Parlament Ewropew u tal-Kunsill li tipprojbixxi t-tqegħid fis-suq ta' ħassad tal-ħaxix immanifatturat minn GGP Italy SpA, hija annullata. Il-kumplament tar-rikors huwa miċħud. Il-Kummissjoni Ewropea għandha tbati l-ispejjeż tagħha kif ukoll dawk ta' Global Garden Products Italy SpA (GGP Italy) fil-kuntest ta' din l-istanza u tal-proċedura għal miżuri provviżorji. Ir-Repubblika tal-Latvja għandha tbati l-ispejjeż tagħha. Lingwa tal-kawża: l-Ingliż Rikors ippreżentat kontra d-deċiżjoni tat-Tieni Bord tal-Appell tal-EUIPO, tal-5 ta' Ġunju 2015 (Każ R 322/2014-2), dwar proċedimenti għal dikjarazzjoni ta' invalidità bejn il-Consorzio per la tutela dell'olio extravergine di oliva Toscano IGP u R. Mengozzi. Ir-rikors huwa miċħud. Roberto Mengozzi huwa kkundannat ibati, minbarra l-ispejjeż tiegħu, dawk sostnuti mill-Uffiċċju tal-Proprjetà Intellettwali tal-Unjoni Ewropea (EUIPO) u mill-Consorzio per la tutela dell'olio extravergine di oliva Toscano IGP. Ir-Repubblika Taljana għandha tbati l-ispejjeż tagħha. Lingwa tal-kawża: l-Ingliż Rikors ippreżentat kontra d-deċiżjoni tal-Ħames Bord tal-Appell tal-EUIPO, tad-29 ta' Settembru 2015 (Każ R 2517/2014-5), dwar proċedimenti ta' oppożizzjoni bejn Marcas Costa Brava u Excellent Brands JMI. Ir-rikors huwa miċħud. Marcas Costa Brava, SL, hija kkundannata għall-ispejjeż. Lingwa tal-kawża: l-Ingliż Rikors ippreżentat kontra d-deċiżjoni tal-Ħames Bord tal-Appell tal-EUIPO, tad-29 ta' Settembru 2015 (Każ R 2757/2014-5), dwar proċedimenti ta' oppożizzjoni bejn Marcas Costa Brava u Excellent Brands JMI. Ir-rikors huwa miċħud. Marcas Costa Brava, SL, hija kkundannata għall-ispejjeż. Lingwa tal-kawża: l-Ingliż Rikors ippreżentat kontra d-deċiżjoni tal-Ħames Bord tal-Appell tal-EUIPO, tat-28 ta' Settembru 2015 (Każ R 2491/2014-5), dwar proċedimenti ta' oppożizzjoni bejn Marcas Costa Brava u Excellent Brands JMI. Ir-rikors huwa miċħud. Marcas Costa Brava, SL, hija kkundannata għall-ispejjeż. Lingwa tal-kawża: l-Ingliż Rikors ippreżentat kontra d-deċiżjoni tal-Ħames Bord tal-Appell tal-EUIPO, tad-29 ta' Settembru 2015 (Każ R 2586/2014-5), dwar proċedimenti ta' oppożizzjoni bejn Marcas Costa Brava u Excellent Brands JMI. Ir-rikors huwa miċħud. Marcas Costa Brava, SL, hija kkundannata għall-ispejjeż. Lingwa tal-kawża: l-Ingliż Rikors ippreżentat kontra d-deċiżjoni tal-Ħames Bord tal-Appell tal-EUIPO tad-29 ta' Settembru 2015 (Każ R 2756/2014-5), dwar proċedimenti ta' oppożizzjoni bejn Marcas Costa Brava u Excellent Brands JMI. Ir-rikors huwa miċħud. Marcas Costa Brava, SL, hija kkundannata għall-ispejjeż. Lingwa tal-kawża: l-Ingliż Rikors ippreżentat kontra d-deċiżjoni tar-Raba' Bord tal-Appell tal-EUIPO, tas-16 ta' Diċembru 2015 (Każ R 2387/2014-5), rigward proċedimenti ta' oppożizzjoni bejn Teva Pharmaceutical Industries u Opko Ireland Global Holdings. Ir-rikors huwa miċħud. Opko Ireland Global Holdings Ltd hija kkundannata għall-ispejjeż. Lingwa tal-kawża: it-Taljan Rikors ippreżentat kontra d-deċiżjoni tat-Tieni Bord tal-Appell tal-EUIPO, tas-26 ta' Jannar 2016 (Każ R 1933/2015-2), dwar applikazzjoni għal reġistrazzjoni ta' sinjal figurattiv li jirrappreżenta żewġ kurvi ħomor oblikwi. Id-deċiżjoni tat-Tieni Bord tal-Appell tal-Uffiċċju tal-Proprjetà Intellettwali tal-Unjoni Ewropea (EUIPO), tas-26 ta' Jannar 2016 (Każ R 1933/2015-2), hija annullata. L-EUIPO huwa kkundannat għall-ispejjeż. Lingwa tal-kawża: l-Ingliż Talba bbażata fuq l-Artikolu 263 TFUE u intiż għall-annullament tad-Deċiżjoni tal-Parlament D(2015)12887, tas-27 ta' April 2015, adottata fil-kuntest tal-proċedura ta' sejħa għal offerti INLO.AO-2012-017-LUX-UAGBI-02 li tikkonċerna l-provvista ta' għamara tal-uffiċċju (ĠU 2013/S 138-239094), li tiċħad l-offerta ppreżentata minn Papapanagiotou. Ma għadx hemm lok li tingħata deċiżjoni. Il-Parlament Ewropew għandu jbati l-ispejjeż tiegħu kif ukoll dawk sostnuti minn Papapanagiotou AVEEA. Lingwa tal-kawża: l-Ingliż Rikors ippreżentat kontra d-deċiżjoni tar-Raba' Bord tal-Appell tal-EUIPO tat-12 ta' Jannar 2016 (Każ R 1368/2015-4), dwar applikazzjoni għar-reġistrazzjoni tas-sinjal verbali RHYTHMVIEW bħala trade mark tal-Unjoni Ewropea. Ir-rikors huwa miċħud. Topera, Inc., hija kkundannata għall-ispejjeż. Lingwa tal-kawża: l-Ispanjol Ir-rikors huwa miċħud bħala manifestament inammissibbli. Lingwa tal-kawża: l-Ingliż Rikors ippreżentat kontra d-deċiżjoni tar-Raba' Bord tal-Appell tal-EUIPO tas-26 ta' April 2016 (Każ R 2208/2015-4), dwar applikazzjoni għar-reġistrazzjoni tas-sinjal verbali EUROPEAN SOCIAL ENTERPRISE LAW ASSOCIATION bħala trade mark tal-Unjoni Ewropea. Ir-rikors huwa miċħud bħala inammissibbli. European Social Enterprise Law Association hija kkundannata għall-ispejjeż. Lingwa tal-kawża: il-Franċiż tiddikjara dan ir-rikors ammissibbli u fondat; tikkundanna lill-konvenuta għall-ħlas tas-somma ta' EUR 112 202 476,69 lir-rikorrent, flimkien mal-penalitajiet konvenzjonali u inerenti, mensili u kumulattivi ta' 1,83 % mix-xaħar ta' Diċembru 1994 sal-ħlas tal-bilanċ, bħala kumpens għad-danni morali u materjali mġarrba mir-rikorrenti kif stabbilit fir-rikors fil-Kawża T-429/09, Campailla vs Il-Kummissjoni, diġà fil-pussess tal-Qorti Ġenerali; tikkonstata li r-rikorrent qiegħed jitlob espressament li tinżamm seduta sabiex ir-rikorrent ikun jista' jesponi oralment l-allegazzjonijiet tiegħu quddiem il-Qorti Ġenerali; tikkundanna lill-konvenuta għall-ħlas tal-ispejjeż kollha tal-proċedura, inklużi l-onorarji tal-avukat, li l-intervent tiegħu kien neċessarju minħabba l-konvenuta stess, u li ser jiġu kkwantifikati fl-aħħar tal-proċedura; tirriżerva lir-rikorrent kull dritt, ammont dovut, motiv u azzjoni ulterjuri. Insostenn tar-rikors tiegħu, ir-rikorrent jinvoka seba' motivi, li jikkorrispondu għall-fatti imputabbli lill-konvenuta u li jwasslu għar-responsabbiltà mhux kuntrattwali tagħha. L-ewwel motiv, ibbażat fuq l-aċċettazzjoni mingħajr ebda riżerva mir-Reġistru tal-Qorti tal-Ġustizzja tar-rikors li r-rikorrent kien ippreżenta direttament mingħajr ma kien irrappreżentat minn avukat. It-tieni motiv, ibbażat fuq in-nuqqas li tinformah dwar l-eżistenza ta' problema eventwali dovuta għall-preżentata ta' rikors mingħajr ir-rappreżentanza ta' avukat, kif ukoll fuq it-trattament distint li r-rikorrent ingħata meta mqabbel ma' persuni oħra li kienu jinsabu f'sitwazzjoni identika. It-tielet motiv, ibbażat fuq is-sanzjoni li ġiet applikata fil-konfront tar-rikorrent mingħajr ebda bażi legali, sa fejn l-appell tiegħu ġie ddikjarat inammissibbli. Ir-raba' motiv, ibbażat fuq il-ksur tad-drittijiet fundamentali tar-rikorrent, b'mod partikolari fuq il-fatt li huwa ġie mċaħħad mill-ġustizzja li għaliha huwa kellu dritt, li jikkostitwixxi ċaħda tad-dinjità tal-bniedem bi ksur tal-Artikolu 1 tal-Karta tad-Drittijiet Fundamentali tal-Unjoni Ewropea. Il-ħames motiv, ibbażat fuq in-nuqqas ta' rispett tad-drittijiet għal protezzjoni ġudizzjarja effettiva u għal smigħ xieraq sa fejn il-konvenuta ma ħaditx inkunsiderazzjoni s-sitwazzjoni partikolari tar-rikorrent u għalhekk astjeniet milli tadotta miżuri li jiggarantixxulu r-rispett ta' dawn id-drittijiet. Is-sitt motiv, ibbażat fuq in-nuqqas ta' rispett tad-dritt għal amministrazzjoni tajba mill-konvenuta billi tat b'mod unilaterali d-digriet tagħha li permezz tiegħu ċaħdet l-appell tar-rikorrent fil-Kawża C-265/11 P. Is-seba' motiv, ibbażat fuq il-ksur tad-dritt għall-proprjetà tar-rikorrent sa fejn it-tilwima li tat lok għall-azzjoni mressqa kontra l-Kummissjoni Ewropea quddiem il-Qorti Ġenerali tal-Unjoni Ewropea kellha bħala għan li jiġi rrikonoxxut id-dritt tiegħu għall-proprjetà sabiex jinkiseb kumpens. F'dan ir-rigward, ir-rikorrent jilmenta li, permezz taċ-ċaħda tal-appell tiegħu, il-Qorti tal-Ġustizzja kkonfermat u għamlet definittiva d-deċiżjoni żbaljata li ngħatat fl-ewwel istanza mill-Qorti Ġenerali permezz tad-digriet tagħha fil-Kawża T-429/09. Lingwa tal-kawża: l-Ingliż tannulla d-deċiżjoni adottata mill-EIGE fil-kuntest tal-proċedura ta' għoti ta' kuntratt organizzata għall-goti ta' kuntratt qafas "Manutenzjoni u aġġornament ta' għodod u r-riżorsi statistiċi relatati mal-ġeneru ta' EIGE" EIGE/2016/OPER/01-Lot 1 u EIGE/2016/OPER/01-Lot 2, innotifikata lir-rikorrenti permezz ta' ittra tal-14 ta' Ottubru 2016, li tiċħad l-offerta tar-rikorrenti u li tagħti l-kuntratt qafas lil impriża terza; tagħti kumpens lir-rikorrenti fl-ammont ta' EUR 128 480 għal telf ta' opportunità u/jew telf tal-kuntratt stess; tikkundanna lill-konvenut għall-ispejjeż. Insostenn tar-rikors tagħha, ir-rikorrenti tinvoka erba' motivi. L-ewwel motiv ibbażat fuq li l-konvenut kiser il-prinċipji ta' ugwaljanza fit-trattament u ta' trasparenza meta ma interpretax il-kriterji għall-għoti bl-istess mod matul il-proċedura ta' għoti tal-kuntratt. It-tieni motiv ibbażat fuq li l-konvenut kiser il-prinċipji ta' ugwaljanza fit-trattament u ta' trasparenza meta eżamina mill-ġdid fl-intier tagħha l-offerta tar-rikorrenti, u b'hekk aġixxa b'mod arbitrarju li jagħti lok għal tħassib ta' favoritiżmu. It-tielet motiv ibbażat fuq li l-konvenut kiser il-prinċipji ta' ugwaljanza fit-trattament u ta' trasparenza minħabba li l-kriterji għall-għoti kienu impreċiżi, u dan kellu l-effett li jagħti lill-konvenut libertà mingħajr restrizzjonijiet ta' għażla għall-għoti tal-kuntratt inkwistjoni. Ir-raba' motiv ibbażat fuq li l-evalwazzjoni tal-offerta tal-applikant mill-konvenut hija vvizzjata bi żbalji manifesti li korrezzjoni tagħhom tbiddel r-riżultat tal-tal-proċedura ta' għoti tal-kuntratt, fis-sens li l-offerta tar-rikorrenti ma kellhiex tiġi miċħuda u l-kuntratt kellu jingħata lilha. Lingwa tal-kawża: il-Franċiż tiddikjara dan ir-rikors ammissibbli; tannulla d-deċiżjoni adottata fl-4 ta' Marzu 2016 mis-Segretarju Ġenerali tal-Kunsill u, sa fejn hemm bżonn, id-deċiżjoni adottata fis-27 ta' Settembru 2016 mis-Segretarju Ġenerali tal-Kunsill, li jiċħdu l-ilment; tikkundanna lill-konvenut għall-ispejjeż. Insostenn tar-rikors tagħha, ir-rikorrenti tinvoka żewġ motivi. L-ewwel motiv ibbażat fuq ksur tal-paragrafu 5 tal-Artikolu 78 tar-Regolamenti tal-Persunal tal-Unjoni Ewropea, sa fejn il-Kunsill ikklassifika b'mod żbaljat l-ittra tal-20 ta' Novembru 2015 bħala lment u kkunsidra, konsegwentement, li kienet inammissibbli. Barra minn hekk, it-talba għar-rikonoxximent tal-oriġini professjonali tal-invalidità tal-20 ta' Novembru 2015 ma tistax tiġi kkunsidrata iktar bħala inammissibbli minħabba skadenza tat-terminu raġonevoli. It-tieni motiv ibbażat fuq ksur tal-prinċipju ta' amministrazzjoni tajba u tad-dmir ta' premura, sa fejn, billi jiċħad it-talba għar-rikonoxximent tal-oriġini professjonali tal-invalidità tar-rikorrenti għal motivi żbaljati u kuntrarji għall-prinċipji stabbiliti mill-ġurisprudenza, il-Kunsill itawwal it-tul tal-proċedura u jonqos b'hekk mill-prinċipju tat-terminu raġonevoli u, b'mod iktar ġenerali, mill-prinċipju ta' amministrazzjoni tajba. Lingwa tal-kawża: l-Ingliż tannulla d-deċiżjoni tal-Istitut Ewropew għall-Ugwaljanza bejn is-Sessi adottata fil-kuntratt pubbliku għall-għoti ta' "Kuntratt qafas għas-servizzi online" EIGE/2016/OPER/03-Lot 1, innotifikat lir-rikorrenti permezz ta' ittra tat-28 ta' Ottubru 2016, sabiex jikklassifika l-offerta tar-rikorrenti fit-tieni post u biex jagħti l-kuntratt qafas għal-lott 1 lil kumpannija terz; tagħti d-danni lir-rikorrenti għal telf ta' opportunità u/jew telf tal-kuntratt innifsu fl-ammont ta' EUR 72 270; tikkundanna lill-konvenut għall-ispejjeż. Insostenn tar-rikors tagħha, ir-rikorrenti tinvoka tliet motivi. L-ewwel motiv ibbażat fuq ksur tal-prinċipji tal-ugwaljanza fit-trattament u trasparenza, il-kriterji tal-għoti tal-kuntratt huma impreċiżi u l-proċess ta' evalwazzjoni mingħajr trasparenza, li b'hekk jagħtu lill-konvenut libertà tal-għażla mhux ristretta fir-rigward tal-għoti tal-kuntratt inkwistjoni. It-tieni motiv ibbażat fuq il-fatt li l-konvenut wettaq żbalji manifesti ta' evalwazzjoni fl-evalwazzjoni tal-offerta tar-rikorrenti, li, ladarba ikkoreġuti, iwasslu għal riżultat differenti tal-kuntratt pubbliku, jiġifieri, l-offerta tar-rikorrenti kellha tiġi kklassifikata fl-ewwel post u l-kuntratt qafas mogħti lir-rikorrenti. It-tielet motiv ibbażat fuq ksur tal-prinċipju ta' ugwaljanza fit-trattament billi ġew interpretati l-kriterji għall-għoti b'tali mod li l-kumpannija terz ikkonċernata bbenefikat mill-għarfien miksub matul il-prestazzjoni ta' kuntratt simili ta' qabel ma' EIGE. Lingwa tal-kawża: l-Ungeriż tannulla d-Deċiżjoni tal-Kummissjoni C(2016) 6929 finali, tal-4 ta' Novembru 2016, dwar il-miżura SA.39235 (2015/C) (ex 2015/NN) implementata mill-Ungerija dwar it-tassazzjoni tad-dħul mill-bejgħ mir-reklamar. sussidjarjament, tannulla parzjalment id-deċiżjoni kkontestata sa fejn din tikklassifika bħala għajnuna mill-Istat ipprojbita anki l-verżjoni tal-leġiżlazzjoni ta' wara l-emenda tal-2015. tikkundanna lill-Kummissjoni għall-ispejjeż. Insostenn tar-rikors tagħha, ir-rikorrenti tinvoka tliet motivi. L-ewwel motiv ibbażat fuq il-klassifikazzjoni żbaljata tat-taxxa fuq ir-reklamar bħala għajnuna mill-Istat. Id-deċiżjoni kkontestata hija illeġittima, peress li l-Kummissjoni wettqet żball meta kklassifikat il-leġiżlazzjoni Ungeriża inkwistjoni bħala għajnuna mill-Istat; ma jikkostitwixxux għajnuna mill-Istat la s-sistema ta' tassazzjoni progressiva li tipprevedi tariffi u kategoriji (brackets) skont kriterji oġġettivi, la t-tnaqqis tal-bażi taxxabbli għall-impriżi li jkunu qegħdin jagħmlu telf, u lanqas l-applikabbiltà tas-sistema fiskali l-ġdida għas-snin fiskali preċedenti. It-tieni motiv ibbażat fuq in-nuqqas ta' twettiq tal-obbligu ta' motivazzjoni Il-Kummissjoni naqset milli twettaq l-obbligu ta' motivazzjoni tagħha meta kklassifikat bħala għajnuna mill-Istat ipprojbita r-regoli dwar it-taxxa fuq ir-reklamar kemm fil-verżjoni emendata fl-2014 kif ukoll fil-verżjoni emendata fl-2015 mingħajr ma eżaminat, fuq il-mertu, id-differenza bejn il-leġiżlazzjonijiet. Id-deċiżjoni kkontestata ma tatix indikazzjoni fir-rigward ta' liema eċċezzjoni stabbilita bil-liġi impriża tkun tgawdi minn vantaġġ patrimonjali meta mqabbla ma' impriża oħra li tkun tinsab fl-istess sitwazzjoni; hija ma tikkjarifikax ir-raġuni li għaliha s-sistema tat-tip progressiv ma tagħmilx parti mis-sistema ta' referenza; hija ma tindikax il-kategorija ta' impriżi privileġġjati esklużivament mis-sistema progressiva ta' tariffi u kategoriji (brackets), u ma timmotivax għal liema raġuni ma tqisx soddisfaċenti l-kalkoli mwettqa mill-awtoritajiet Ungeriżi fir-rigward tal-ispejjeż li jaqgħu fuq is-suġġetti passivi u fuq l-amministrazzjoni finanzjarja. It-tielet motiv ibbażat fuq użu ħażin ta' poter Il-Kummissjoni wettqet użu ħażin ta' poter fil-kuntest tal-eżami tal-għajnuna mill-Istat fl-adozzjoni tad-deċiżjoni kkontestata, u dan billi pprojbixxiet, meta kklassifikatha bħala għajnuna mill-Istat illegali, l-irkupru ta' tariffi abbażi ta' leġiżlazzjoni fiskali li taqa' taħt il-kompetenza esklużiva tal-Istati Membri mingħajr ma tieħu inkunsiderazzjoni l-ineżistenza ta' ġurisprudenza tal-Qorti tal-Ġustizzja u tal-Qorti Ġenerali fir-rigward tal-possibbiltà ta' kwalifikazzjoni tat-tariffi inkwistjoni bħala għajnuna mill-Istat. tannulla d-Deċiżjoni Nru 11084 C tad-Diviżjoni tal-Kanċellazzjoni u d-deċiżjoni kkontestata; tikkundanna lill-EUIPO u lil Sky International għall-ispejjeż tal-proċeduri kemm quddiem il-Qorti Ġenerali kif ukoll quddiem l-EUIPO. Ksur tad-dritt tal-Unjoni u tal-miżuri proċedurali sostanzjali tad-dritt tal-Unjoni; Ksur tal-prinċipji ta' amministrazzjoni tajba u effikaċji; Ksur tar-Regola 45(5) tar-Regolament Nru 2868/95. Lingwa tal-kawża: il-Ġermaniż tikkundanna lill-konvenut għall-ispejjeż. Insostenn tar-rikors tagħha, ir-rikorrenti tinvoka erba' motivi, li huma essenzjalment identiċi jew simili għal dawk invokati fil-Kawża T-14/17, Landesbank Baden-Württemberg vs SRB. tannulla d-deċiżjoni kkontestata; tikkundanna lill-EUIPO għall-ispejjeż. Ksur tal-Artikolu 8(1)(b) tar-Regolament Nru 207/2009 tannulla d-deċiżjoni kkontestata; tikkundanna lill-EUIPO għall-ispejjeż. Ksur tal-Artikolu 8(1)(b) tar-Regolament Nru 207/2009. Lingwa tal-kawża: l-Ingliż tannulla d-deċiżjoni tal-Parlament Ewropew tal-21 ta' Novembru 2016 dwar il-finanzjament tal-partit ADDE għall-2015 li tiddikjara s-somma ta' EUR 500 615,55 bħala inammissibbli u tirrikjedi r-rimbors tas-somma ta' EUR 172 654,92; tannulla d-deċiżjoni tal-Parlament Ewropew tal-15 ta' Diċembru 2016 sa fejn tillimita l-ammont ta' prefinanzjament tas-sussidju għas-sena 2017 għal 33 % tal-ammont massimu tas-sussudju u tissuġġetta l-ħlas għall-ammont tal-prefinanzjament għall-preżentazzjoni ta' garanzija tal-ewwel talba u, konsegwentement, l-Artikolu I.4.1 tad-deċiżjoni ta' sussidju FINS-017-13 mehmuża ma' din id-deċiżjoni; tikkundanna lill-konvenut għall-ispejjeż. Insostenn tar-rikors tagħha għall-annullament tad-deċiżjoni tal-21 ta' Novembru 2016, ir-rikorrenti tinvoka tliet motivi. L-ewwel motiv ibbażat fuq ksur tal-prinċipju ta' amministrazzjoni tajba u ksur tad-drittijiet tad-difiża. It-tieni motiv ibbażat fuq diversi żbalji manifesti ta' evalwazzjoni mwettqa li jirriżultaw fi ksur tal-Artikoli 7, 8 u 9 tar-Regolament (KE) Nru 2004/2003 tal-Parlament Ewropew u tal-Kunsill, tal-4 ta' Novembru 2003, dwar ir-regolamenti li jirregolaw il-partiti politiċi f'livell Ewropew u r-regoli dwar il-finanzjament tagħhom (ĠU Edizzjoni Speċjali bil-Malti, Kapitolu 1, Vol. It-tielet motiv ibbażat fuq il-ksur tal-prinċipju ta' proporzjonalità u tal-prinċipju ta' ugwaljanza fit-trattament. Insostenn tar-rikors għal annullament tad-deċiżjoni tal-15 ta' Diċembru 2016, ir-rikorrenti tinvoka tliet motivi. L-ewwel motiv ibbażat fuq il-ksur tal-prinċipju ta' amministrazzjoni tajba u l-ksur tad-drittijiet tad-difiża. It-tieni motiv ibbażat fuq il-ksur tal-Artikolu 134 tar-regolament finanzjarju tal-Unjoni Ewropea. It-tielet motiv ibbażat fuq il-ksur tal-prinċipju ta' proporzjonalità u tal-prinċipju ta' ugwaljanza fit-trattament. Lingwa tal-kawża: il-Ġermaniż tannulla l-Artikolu I.4.1 tad-deċiżjoni tal-Parlament Ewropew, tat-12 ta' Diċembru 2016 (Nru FINS-2017-16), rigward it-tnaqqis tal-ammont tal-prefinanzjament għal 33 % tal-ammont massimu (ta' sussidju) ffissat kif ukoll ir-rekwiżit tal-għoti ta' garanzija; tikkundanna lill-konvenut għall-ispejjeż. Insostenn tar-rikors tiegħu, ir-rikorrent jinvoka motiv wieħed, ibbażat fuq ksur tat-Trattati u tal-miżuri leġiżlattivi marbuta mal-applikazzjoni tagħhom. Ir-rikorrent isostni li d-distinzjoni magħmula mill-konvenut bejn il-partiti politiċi fil-livell Ewropew li nħolqu reċentement, u dawk li ilhom jeżistu għal iktar fit-tul tikkostitwixxi ksur tal-prinċipju ġenerali ta' ugwaljanza tad-dritt tal-Unjoni. Minbarra dan, il-konvenut ma għandu l-ebda interess li jassigura l-finanzjament tiegħu, għaliex ir-rikorrent huwa rrappreżentat minn deputati ta' parlamenti nazzjonali f'biżżejjed Stati Membri sabiex tiġi eskluża l-biża' ta' telf tal-pożizzjoni tiegħu bħala partit politiku Ewropew. Barra minn hekk, lanqas ma huwa ċar għalfejn il-konvenut għandu dubji rigward l-osservanza min-naħa tar-rikorrent tal-valuri fundamentali tal-Unjoni. Fl-aħħar nett, il-miżuri huma sproporzjonati, għaliex ir-rikorrent ma huwiex fil-pożizzjoni li jagħti garanzija, u l-irtirar tal-finanzjament jhedded l-eżistenza ekonomika tiegħu, u dan iwassal għal distorsjoni tal-kompetizzjoni bejn partiti politiċi. Dan jikkostitwixxi ksur serju tad-drittijiet fundamentali tar-rikorrent għal-libertà ta' espressjoni u għal-libertà ta' assoċjazzjoni (Artikoli 11 u 12 tal-Karta tad-Drittijiet Fundamentali tal-Unjoni Ewropea). Lingwa tal-kawża: il-Ġermaniż tannulla l-Artikolu I.4.1 tad-deċiżjoni tal-konvenut, tat-12 ta' Diċembru 2016 (Numru: FINS-2017-31) li jirrigwarda t-tnaqqis fl-ammont tal-finanzjament bil-quddiem sa 33 % tal-ammont massimu stabbilit kif ukoll l-ordni ta' kostituzzjoni ta' garanzija; tikkundanna lill-konvenut għall-ispejjeż. Insostenn tar-rikors tagħha, ir-rikorrenti tinvoka motiv wieħed, li huwa essenzjalment identiku jew simili għall-motiv invokat fil-Kawża T-54/17, CLF vs Il-Parlament. Lingwa tal-kawża: il-Franċiż Il-President tar-Raba' Awla ordna t-tħassir tal-kawża. Lingwa tal-kawża: l-Ingliż Il-President tal-Ewwel Awla ordna t-tħassir tal-kawża. Lingwa tal-kawża: l-Ingliż Il-President tat-Tielet Awla ordna t-tħassir tal-kawża. Lingwa tal-kawża: l-Ispanjol Il-President tat-Tmien Awla ordna t-tħassir tal-kawża.
Extracted from C_078_2017.html